**Bakonycsernye Község Polgármestere**

**8056 Bakonycsernye, Rákóczi u. 83.**

[**Tel:22/413-001**](Tel:22/413-001)

**e-mail:pm.bakonycsernye@morterseg.hu**

ELŐTERJESZTÉS

egészségügyi alapellátási körzeteket meghatározó rendelet felülvizsgálatára

**Jogszabályi háttér:**

* A Magyarország helyi önkormányzatairól szóló 2011. évi CLXXXIX. törvény 13. §
* Az egészségügyi alapellátásról szóló 2015. évi CXXIII. törvény
* A területi védőnői ellátásról szóló 49/2004. (V.21.) ESZCSM rendelet
* Az egészségügyben működő szakmai kamarákról szóló 2006. évi XCVII. törvény 2.§.
* Az önálló orvosi tevékenységről szóló 2000. évi II. törvény
* Az egészségügyi hatósági és igazgatási tevékenységről szóló 1991. évi IX. törvény 6.§ (1) d, n, pontjai,
* Az egészségügyben működő szakmai kamarákról szóló 2006. évi XCVII. törvény 2.§ d) pontja
* Bakonycsernye község önkormányzatának 4/2016.(IV.1.) önkormányzati rendelete

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény 13. § (1) bekezdése alapján a helyi közügyek, valamint a helyben biztosítható közfeladatok körében ellátandó helyi önkormányzati feladat az egészségügyi alapellátás biztosítása.

Az egészségügyi alapellátásról szóló 2015. évi CXXIII. törvény 2015. augusztus 1-jén lépett hatályba. A törvény 5-6. §-a az alábbi kötelező feladatokat írja elő az önkormányzatok részére: „5. § (1) A települési önkormányzat az egészségügyi alapellátás körében gondoskodik: a) a háziorvosi, házi gyermekorvosi ellátásról, b) a fogorvosi alapellátásról, c) az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról, d) a védőnői ellátásról, és e) az iskola-egészségügyi ellátásról. (2) Az alapellátás nyújtását érintő jogviszony megváltoztatásáról szóló döntésének meghozatala során a települési önkormányzat kikéri az alapellátást végző orvos, illetve védőnő véleményét. 6. § (1) A települési önkormányzat képviselő-testülete - a Kormány által kijelölt praxiskezelő által megadott szempontokat figyelembe véve – rendeletben megállapítja és kialakítja az egészségügyi alapellátások körzeteit. Több településre is kiterjedő ellátás – *Balinkával közösen kerül ellátásra a védőnői feladatok, továbbá az iskola-egészségügyi feladatok, valamint az egész kistérségre vonatkozóan az MTKT látja el az ügyeleti feladatokat* - esetén a körzet székhelyét az érintett települési önkormányzatok erre irányuló megállapodásban határozzák meg. (2) Az (1) bekezdés szerinti körzetek megállapítása és kialakítása során ki kell kérni az alapellátásért felelős országos módszertani intézet véleményét is.”

Bakonycsernye Önkormányzata a 4/2016. (IV.1.) önkormányzati rendeletében meghatározta a háziorvosi és fogorvosi körzeteket, viszont nem tartalmazza a védőnői körzeteket, melyeket a 101/2005.(VII.18.) számú határozatával fogadott el. A határozatban szereplő védőnői körzetek ellátási területe megegyezik a háziorvosi körzetek ellátási területével, kivéve a II. körzetben, mivel az megállapodás útján Balinka község közigazgatási területére is kiterjed az ellátási kötelezettség.

Az új törvény értelmében viszont nem határozattal, hanem rendelettel lehet csak körzeteket kijelölni, így szükségessé válik a fenti képviselő-testületi határozat hatályon kívül helyezése és annak szövegének rendeletben történő megjelenítése.

A védőnői körzetek kialakítása kapcsán egyeztetés történ a védőnővel, aki nyilatkozata szerint a jelenlegi ellátási területek módosítása nem szükséges.

Az ESzCsM rendelet az alábbiak szerint rendelkezik a védőnői körzetek kialakításáról:

5**. §** (1) Egy védőnői körzetben a védőnő által ellátható nők (várandós, gyermekágyas anyák), gyermekek (újszülött kortól a tanulói jogviszony megkezdéséig) és az oktatási intézménybe nem járó otthon gondozott tanköteles korú gyermekek száma összesen legfeljebb 250 fő lehet.

(2) Amennyiben az iskolai védőnői feladatok ellátása teljes munkaidejű iskolavédőnő foglalkoztatásával nem biztosított, akkor a területi védőnő - a (3)-(4) bekezdésben foglaltak szerint - az oktatási intézmény(ek)ben is ellátja a védőnői feladatot.

(3) A (2) bekezdés szerinti esetben a területi védőnő által a körzetében és az oktatási intézmény(ek)ben ellátható gondozottak száma nem haladhatja meg a 750 pontértéket. A pontérték számításánál a nők (várandós, gyermekágyas anyák), valamint a gyermekek (újszülött kortól a tanulói jogviszony megkezdéséig) és az oktatási intézménybe nem járó otthon gondozott tanköteles korúak számának háromszorosát, az oktatási intézményben ellátott tanulók számának egyszeresét, a gyógypedagógiai oktatási intézményben ellátott tanulók számának kétszeresét kell figyelembe venni. A területi védőnő által az oktatási intézmény(ek)ben ellátható gondozottak számának meghatározását a *6. számú melléklet* tartalmazza.

(4) Az (1)-(3) bekezdés szerinti védőnői körzet kialakításánál figyelembe kell venni a település szerkezetét, a lakosság összetételét, egészségi állapotát, szociális helyzetét és az ellátandó gondozottak számát, továbbá a (2) bekezdés szerinti esetben az ellátandó oktatási intézmények számát és típusát is, valamint mindezekre vonatkozóan a szakmai felügyelet véleményét.

(5) A (2)-(3) bekezdésben meghatározott gondozotti létszám legfeljebb 25%-kal túlléphető akkor, ha a település szerkezete a védőnői ellátás más módon való biztosítását nem teszi lehetővé. A (4) bekezdésben foglaltak ez esetben is irányadóak.

*6. számú melléklet a 49/2004. (V. 21.) ESzCsM rendelethez*

***A területi védőnő által ellátható gondozottak számának meghatározása***

1. Védőnői körzetben ellátott feladatok pontértéke:

|  |  |  |
| --- | --- | --- |
| 1.1. várandós anya gondozása | 3 pont/fő | |
| 1.2. gyermek gondozása újszülött kortól a tanulói jogviszony megkezdéséig | | 3 pont/fő | |
| 1.3. oktatási intézménybe nem járó otthon gondozott tanköteles korú gyermek gondozása | 3 pont/fő | |
| 1.4. oktatási intézményben a tanuló ellátása | 1 pont/fő | |
| 1.5. gyógypedagógiai oktatási intézményben a tanuló ellátása | 2 pont/fő | |
| 1.6. védőnői körzetenként az egészségfejlesztési és népegészségügyi feladatok végzése | 250 pont/körzet. | |

2. Egy védőnői körzetben maximálisan 1000 pontnak megfelelő feladat látható el.

Az önálló orvosi tevékenységről szóló 2000. évi II. törvény alapján, önálló orvosi tevékenység: a területi ellátási kötelezettség körében az Eütv. szerint a háziorvos, a házi gyermekorvos, a fogorvos (a továbbiakban együtt: háziorvos) által nyújtott egészségügyi ellátás. A háziorvos önálló orvosi tevékenységet - akadályoztatásának jogszabályban meghatározott eseteit kivéve - csak személyesen folytathat az önkormányzat által meghatározott háziorvosi körzetben.

Kötelező véleményezi jog megtétele céljából a rendelet tervezet megküldésre került Balinka Község Önkormányzat Képviselő-testülete részére (védőnői körzetek miatt), továbbá az I. és II. számú háziorvosok, az ÁNTSZ és a vezető védőnő részére.

**A jogalkotásról szóló 2010. évi CXXX. törvény 17.§-a szerinti**

**ELŐZETES HATÁSVIZSGÁLAT**

**a rendelet tervezethez**

1. A tervezett jogszabály társadalmi, gazdasági, költségvetési hatása: A rendeletmódosítás a pontatlanul megjelölt településrészek egyértelművé tétele a lakosság zavartalan, folyamatos ellátása érdekében elengedhetetlen.

2. Környezeti és egészségi következményei: A jelenleg egyik körzethez sem, vagy pontatlanul meghatározott körzetekhez tartozó betegek ellátása érdekében szükséges a rendelet megalkotása, a háziorvosi, házi gyermekorvosi ellátás igénybevételénél az ellátást kötelezően biztosító körzetek pontos területi leírása.

3. Adminisztratív terheket befolyásoló hatások: A szerződések módosításának előkészítése jelent jelentős adminisztratív terhet.

4. A jogszabály megalkotásának szükségessége, a jogalkotás elmaradásának várható következményei: Az egészségügyi alapellátásról szóló 2015. évi CXXIII. törvény 5. § (1) bekezdése meghatározza az önkormányzat kötelezően ellátandó alapellátási feladatait, a 6. § (1) bekezdése teszi kötelezővé a rendeletalkotási kötelezettséget. Tekintettel arra, hogy a törvény hatályba lépését követően a védőnői körzetek meghatározása is rendelettel történik, szükségessé vált az önkormányzati rendeletalkotás. Ennek elmaradása mulasztásos törvénysértést eredményez.

5. A jogszabály alkalmazásához szükséges személyi, szervezeti, tárgyi és pénzügyi feltételek: A jogszabály alkalmazásához szükséges személyi szervezeti, tárgyi és pénzügyi feltételek az egészségügyi szolgáltatóknál adottak. A jogszabály megalkotásának előkészítése, a végrehajtással összefüggő feladatok ellátása a Bakonycsernyei Közös Önkormányzati Hivatalnál biztosított.

**Bakonycsernye Község Önkormányzat Képviselő-testületének**

**…/2016. (….) önkormányzati rendelete**

**az egészségügyi alapellátási körzetekről**

Bakonycsernye Község Önkormányzat Képviselő-testülete az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában foglalt feladatkörében eljárva, az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörében eljáró alapellátásért felelős Országos Módszertani Intézet, valamint Balinka Község Önkormányzat Képviselő-testületének véleményének kikérésével a következőket rendeli el:

1.§ A rendelet területi hatálya a 3. §-ban, az 5. §-ban meghatározottakon kívül az Önkormányzat közigazgatási területére terjed ki.

2.§ (1) Bakonycsernye község közigazgatási területén a felnőtt és gyermek lakosságra vonatkozó kötelező háziorvosi egészségügyi alapellátás az I. és II. számú háziorvosi vegyes körzetben történik.

(2) A háziorvosi körzetekhez tartozó közterületek jegyzékét a rendelet 1. melléklete tartalmazza.

3.§ A fogászati alapellátás egy körzetben, Bakonycsernye község teljes közigazgatási területére, továbbá Balinka község Mecsér településrészére kiterjedően történik. A fogászati alapellátás körzetéhez tartozó közterületek jegyzékét a rendelet 2. melléklete tartalmazza.

4.§ (1) Az alapellátáshoz kapcsolódó háziorvosi és házi gyermekorvosi ügyeleti ellátásról vegyes ellátással a Móri Többcélú Kistérségi Társulás Tárulási Megállapodásában rögzítettek alapján móri székhellyel működő központi háziorvosi ügyelet útján gondoskodik.

(2) A háziorvosi és házi gyermekorvosi ügyeleti ellátás körzete Bakonycsernye, Balinka, Bodajk, Csákberény, Csókakő, Fehérvárcsurgó, Isztimér, Kincsesbánya, Magyaralmás, Mór, Nagyveleg, Pusztavám, Söréd közigazgatási területére terjed ki.

5.§ (1) A védőnői ellátás az I. és II. számú védőnői körzetben történik.

(2) A II. számú védőnői körzet működési területe a Bakonycsernye és Balinka községek képviselő-testületei között létrejött feladatellátási megállapodás alapján Balinka község teljes közigazgatási területére is kiterjed.

(3) A védőnői körzetekhez tartozó közterületek jegyzékét a rendelet 3. melléklete tartalmazza.

6.§ (1) Az iskola-egészségügyi ellátás a védőnői körzetekhez igazodóan a

a. Bakonycsernyei Általános Iskola és Alapfokú Művészetoktatási Intézmény,

b. Bakonycsernyei Bóbita Óvoda Egységes Óvoda Bölcsőde és a

c. Bakonycsernyei Evangélikus Óvoda

tanulói jogviszonnyal rendelkezőkre terjed ki.

(2) Az iskola-egészségügyi ellátási körzetek működési területét a rendelet 3. melléklete tartalmazza.

7.§ (1) E rendelet 2016. …….-án lép hatályba.

(2) Hatályát veszti a háziorvosi körzetek meghatározásáról szóló 4/2016.(IV.1.) önkormányzati rendelet.

Turi Balázs Fidrich Tamásné

polgármester jegyző

Kihirdetési záradék:

Ezen rendelet 2016. ……-án kihirdetésre került. Fidrich Tamásné

jegyző

1. melléklet a …../2016.(…..) önkormányzati rendelethez

A háziorvosi körzetek közterület jegyzéke

|  |  |  |  |
| --- | --- | --- | --- |
| A | B | C | D |
| 1. körzet | Utcanévsor | 1. körzet | Utcanévsor |
|  | Arany János |  | Inota |
| Bercsényi | Dolozsd puszta |
| Deák Ferenc | Szakács malom |
| Dózsa György | Bodó Tanya |
| Ifjúság | Nagygyón puszta |
| József Attila | Akác |
| Kert | Ady Endre |
| Kossuth Lajos | Béketelep |
| Kuruc | Erdősor |
| Rákóczi Ferenc | Petőfi Sándor |
| Szabadság telep | Rózsa |
| Táncsics Mihály |  |
| Fenyő |  |

1. melléklet a …../2016.(…..) önkormányzati rendelethez

A fogorvosi körzet közterület jegyzéke

|  |  |  |  |
| --- | --- | --- | --- |
| A | B | C | D |
| Bakonycsernye | Utcanévsor | Balinka | Utcanévsor |
|  | Arany János |  | Bányatelep |
| Bercsényi | Bányász |
| Deák Ferenc | Béke |
| Dózsa György | Bodó Nándor |
| Ifjúság | Dorschner |
| József Attila | Erdésztelep |
| Kert | Iskola |
| Kossuth Lajos | Kállai Éva |
| Kuruc | Készenléti ltp |
| Rákóczi Ferenc | MÁV ltp |
| Szabadság telep | Nyárfa |
| Táncsics Mihály | Sprőder |
| Fenyő |  |
| Inota |  |
| Dolozsd puszta |  |
| Szakács malom |  |
| Bodó Tanya |  |
| Nagygyón puszta |  |
| Akác |  |
| Ady Endre |  |
| Béketelep |  |
| Erdősor |  |
| Petőfi Sándor |  |
| Rózsa |  |

1. melléklet a …../2016.(…..) önkormányzati rendelethez

A védőnői és iskolaegészségügyi körzetek közterület jegyzéke

|  |  |  |  |
| --- | --- | --- | --- |
| A | B | C | D |
| 1. körzet | Utcanévsor | 1. körzet | Utcanévsor Bakonycsernye |
|  | Arany János |  | Inota |
| Bercsényi | Dolozsd puszta |
| Deák Ferenc | Szakács malom |
| Dózsa György | Bodó Tanya |
| Ifjúság | Nagygyón puszta |
| József Attila | Akác |
| Kert | Ady Endre |
| Kossuth Lajos | Béketelep |
| Kuruc | Erdősor |
| Rákóczi Ferenc | Petőfi Sándor |
| Szabadság telep | Rózsa |
| Táncsics Mihály |  |
| Fenyő | Balinka |
|  | Bányatelep |
|  | Bányász |
|  | Béke |
|  | Bodó Nándor |
|  | Dorschner |
|  | Erdésztelep |
|  | Iskola |
|  | Kállai Éva |
|  | Készenléti ltp |
|  | MÁV ltp |
|  | Nyárfa |
|  | Sprőder |
|  | Dózsa György |
|  | Erdősor |
|  | Gajavölgy |
|  | Gyöngyvirág |
|  | Kisgyónbánya telep |
|  | Kiskutak telep |
|  | MÁV pályafenntartás |
|  | Petőfi Sándor |
|  |  |
| Iskola egészségügy | Iskola egészségügy |
| Bakonycsernyei Általános Iskola és Alapfokú Művészetoktatási Intézmény 5-6 évfolyam | Bakonycsernyei Általános Iskola és Alapfokú Művészetoktatási Intézmény 1-4 évfolyam |
| Bakonycsernyei Bóbita Óvoda Egységes Óvoda-Bölcsőde, Rákóczi út 141. épület | Bakonycsernyei Bóbita Óvoda Egységes Óvoda-Bölcsőde, Rózsa utca 67. épület |
| Bakonycsernyei Evangélikus Óvoda |  |